
Gerilla hadviselés a keleti hadszíntéren 1941-1944.

A tanulmány célja bemutatni az olvasónak a második világháborús keleti fronton a megszálló erők ellen kialakuló szovjet partizánmozgalmat. Ezenkívül ismertetni a partizánháborút, mint egyedi jelenséget, mely egyaránt bírt szimmetrikus és aszimmetrikus hadviselési formai jegyekkel.
Azonban a mű nem elsősorban a népi ellenállók harcának szemszögéből próbálja felfedni ezen hadviselési forma kegyetlen valóságát, de egyaránt megmutatni szándékozik azokat a folyamatos próbálkozásokat, mellyel a német és velük szövetséges csapatok próbáltak egy kellemesebb, biztonságos légkört teremteni maguknak a hatalmas, megszállt keleti területen. Miként arra is sor kerül, hogy az olvasóközönség megismerhesse mik voltak azok a politikai-katonai eszközök, mellyel a tengelyhatalmak már szinte a háború elején elvesztették annak lehetőségét, hogy egy számukra kedvező végkimenetel jöhessen létre.



